पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के अरणाय गांव में फर्जी डॉक्टर के खिलाफ कार्रवाई को लेकर तहसीलदार वह बीसीएमओ ने मंगलवार को अचानक दबिश दी। प्रशासनिक कार्यवाही से पहले ही फर्जी डॉक्टर मौके से फरार हो गया। इस दौरान तहसीलदार की उपस्थिति में बीसीएमओ मौका स्थल पर अवैध क्लीनिक में से आवश्यक दस्तावेज जब्त किए व क्लीनिक को सीज करके मामले को लेकर विभागीय कार्रवाई शुरू की।
ब्लॉक चिकित्सा अधिकारी डॉ. ओमप्रकाश सुथार ने बताया कि क्षेत्र में अवैध फर्जी डॉक्टरों के खिलाफ प्रशासन की यह कार्रवाई का अभियान जारी रहेगा। इस दौरान सांचौर तहसील देशलाराम परिहार ने क्षेत्र में अवैध क्लीनिक की सूचना प्रशासन को तत्काल देने का अनुरोध किया।
टीम पहुंची तो उपचार कर रहा था फर्जी डॉक्टर
अरणाय सरहद में फर्जी डॉक्टर अपने क्लीनिक पर उपचार कर रहा था। इस दौरान कई मरीज क्लीनिक में भर्ती थे एवं ड्रीप चढ़ाई जा रही थी। टीम जैसे ही पहुंची तो फर्जी डॉक्टर क्लीनिक को छोड़कर फरार हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn